Шавкат Мирзиеёв Алишер Кодиров солик буйича таклифига муносабат билдирди, солик камаяди иложи борича
Channel: Аканг тренда
Date: 2021-10-16

Шавкат Мирзиёев хориждагиларнинг даромадини солиққа тортиш бўйича ўз фикрини билдирди
Шавкат Мирзиёев Тошкент вилояти сайловчилари билан учрашувда хориждагиларнинг даромадини солиққа тортиш бўйича ўз фикрини билдирди.
“Мен биринчи кундан бошлаб айтганман, четда юрганлар бизнинг айбимиз билан юрибди. Тўқсонинчи йилларда хорижга кетиш йўқ эдику. Четда юрганларнинг даромадини солиққа тортиш бўйича ташаббуслар бўлди. Мен бир гапни айтаман – бу мутлақо нотўғри гап. Хориждаги юртдошларимиз ҳалол меҳнатлари билан топган пулларини солиққа тортсак бу адолатдан бўлмайди, сиёсатимизга тўғри келмайди.
Мусофир бўлмаган мусулмон бўлмайди, дейишади. Мен фидойи фарзандларимизга мурожаат қилмоқчиман – кўнгилларинг тўқ бўлсин! Биз янги солиқ яратиш эмас, имкон қадар солиқларни камайтириш тўғрисида ўйлаймиз.
Мен кеча МДҲ давлатлари йиғилишида ҳам мигрантлар масаласини кўтардим, уларнинг хавфсизлиги, соғлиги бўйича таклифларимни айтдим. Энди улар биздан ишчилар жўнатишимизни сўрашяпти. Мен улардан юртдошларимизни ўқитишларини ва муносиб иш беришларини сўраяпман”
Куни кеча “Миллий тикланиш” партиясидан президентликка номзод Алишер Қодиров хориждаги ўзбекистонлик меҳнат муҳожирлари оилаларига юбораётган пулларни солиққа тортишни таклиф қилган эди. Унинг бу таклифи ижтимоий тармоқларда қизғин танқидларни келтириб чиқарди.

«Бу – абсурд». Алишер Қодировдан кун мавзусига айланган таклиф ва мутахассислардан муносабат
​​​​​​​“Нима учун бизда мигрантлар хорижда ишлаб, топган даромади учун солиқ тўламаслиги керак?” деди “Миллий тикланиш” партиясидан президентликка номзод. Таклиф жамоатчилик фаолларида эътироз уйғотди.
Хорижда ишлаётган ўзбекистонлик мигрантлар ватанига юборган маблағларни солиққа тортиш керак, деган таклифни илгари сурди Ўзбекистон президентлигига номзод Алишер Қодиров.
«Мамлакат ривожланишида солиқларнинг ўрни жуда юқори. Нима учун бизда мигрантлар хорижда ишлаб, топган даромади учун солиқ тўламаслиги керак? Ўзбекистон тақдири учун, келинглар, солиқ тўлайлик.
Биз ҳозир фақат мигрантлар ишлаётган жойидан оиласига жўнатган пулини ҳисоб-китоб қиляпмиз. Тўғри, бу ҳам яхши, пул келяпти. Буниям тан олишимиз керак, лекин у сизни оилангизга жўнатилган пул. У билан солиқ тўланаётгани йўқ, у мамлакат тараққиёти учун ишлатилмаяпти.
Шунинг учун мен таклиф қилган бўлардимки, келинглар, янаям ватанпарварроқ бўлайлик, мигрантлар ҳам ўз солиғини мамлакат тараққиётига тўласин», – деди «Миллий тикланиш» партияси етакчиси Андижондаги сайловчилар билан учрашувда.
Ижтимоий тармоқ фойдаланувчилари президентликка номзоднинг таклифини кулги ва истеҳзо билан қабул қилмоқда. Улар орасида «Президентликка номзод бу баёноти билан ўзини-ўзи ўйиндан чиқарди», деётганлар ҳам бор.
«Мигрант ким? Юртида иш тополмай, бола-чақа, оиласини ташлаб ўзга давлатларга иш излаб кетган киши. Агар Ўзбекистонда қонуний иш ўринлари бўлганда эди, у шу ерда солиғини тўлаб ишлайверарди. Сиз аввал Ўзбекистонда иш ўрни яратиб қўйинг-да, кейин солиқ сўранг», – мазмунида фикр билдиради мулоқот тармоғининг яна қатор фойдаланувчилари.
Халқаро шартномага кўра...
Ўзбекистон Республикаси ва Россия Федерацияси ҳукуматлари ўртасида 1994 йил 2 мартда имзоланган «Даромаддан ва мулкдан олинадиган солиқларнинг иккиёқлама қўлланишига йўл қўймаслик тўғрисида» битим имзоланган.
Битимда Ўзбекистонда Ўзбекистон фуқаролари, ажнабий фуқаролар ва фуқаролиги бўлмаган шахслардан олинадиган даромад солиғи, Россияда жисмоний шахслардан олинадиган даромад солиғи иккиёқлама қўлланишига йўл қўйилмаслиги белгиланган.
Жумладан, битимнинг 23-моддасига кўра, аҳдлашаётган давлатлардан бирининг резиденти ушбу битим қоидаларига мувофиқ бошқа аҳдлашаётган давлатда солиққа тортилиши мумкин бўлган даромад олса, у ҳолда бу даромадлар суммаси биринчи эслатиб ўтилган давлатдаги даромад муносабати билан бундай шахсдан ундириладиган солиқ чегириб ташланиши мумкин.
Ваҳоланки, бундай чегириш ушбу биринчи давлатнинг солиқ қонунлари ва қоидаларига мувофиқ ҳисоблаб чиқилган даромад суммасидан ошмаслиги керак.
Номзоднинг баҳсли таклифи юзасидан қўшимча изоҳ олиш учун партия расмийлари билан боғланишнинг имкони бўлмади.
Яна бир фикр. Мигрантлар Ўзбекистонга юбораётган пул маблағларига олинган маҳсулотларга ҳам барибир солиқ тўланади. Масалан, автомобил сотиб олиш ёки бошқа маҳсулотларга солинадиган ҚҚСни тўлаш билан.
Негадир, Ўзбекистонда мигрантларнинг миллий иқтисодиёт учун келтирадиган фойдаси кам гапирилади, худди Россияда бўлгани каби», – дейди юрист.
Омонуллаеванинг хулоса қилишича, яхши ҳаётдан ҳеч ким мигрант сифатида хорижга ишлаш учун кетмайди. Давлат ёрдамисиз, ҳуқуқий ҳимоясиз хорижда ишлаётган ва пул топаётган фуқаролардан эса бир иш учун уч марта солиқ олиш бу камида нотўғридир.
«Қодировга ўхшаганлар эса депутат сифатида фуқароларга яратиши керак бўлган шароитларни кўпроқ ўйлаши керак. Хўш, депутатлар ўз вазифаларини тўла бажаряптими?» – дея савол қўяди Зарнигор Омонуллаева.


#шавкат_мирзиёев_солик
#шавкат_мирзиёев_мигрантлар
#шавкат_мирзиёев_кодиров